တုန်းချွမ်းခရိုင်

တုန်းချွမ်းခရိုင်((;)သည်တရုတ်ပြည်သူ့သမ္မတနိုင်ငံ ယူနန်ပြည်နယ်၏ မြို့တော်ဖြစ်သော ကူမင်းမြို့(Kunming) ၏ စီရင်စုအဆင့်ရှိခရိုင် (၇) ခုအနက်မှတစ်ခုဖြစ်သည်။ ၁၉၉၈ ခုနှစ်ဒီဇင်ဘာ ၆ ရက်နေ့တွင် ပြည်နယ်ကောင်စီမှ တုန်းချွမ်မြို့(Dongchuan City)ကို ခရိုင်အဆင့်သို့ ပြောင်းရန်အတည်ပြုခဲ့သည်။ သမိုင်း တုန်းချွမ်းကို ၁၉၅၈-ခုနှစ်တွင် စီရင်စုရုံးစိုက်ရာမြို့အဖြစ်သို့ အဆင့်မြှင့်ခဲ့သည်။ ၁၉၉၈-ခုနှစ်တွင် ကူမင်းအုပ်ချုပ်ရေးဒေသ၏ ခရိုင်တစ်ခုအဖြစ်သို့ ပေါင်းထည့်ခဲ့ပြီး၊ ခရိုင်အဆင့် ရုံးစိုက်ရာ ဖြစ်လာခဲ့သည်။ ပထဝီအနေအထား တုန်းချွမ်းသည် ကူမင်းအုပ်ချုပ်ရေးဒေသ၏ မြောက်ဘက်တွင်တည်ရှိပြီး မြောက်ဘက်တွင် စီချွမ်ပြည်နယ်(Sichuan )နှင့် နယ်နိမိတ်ချင်းထိစပ်နေသည်။ ခရိုင်၏အမြင့်ဆုံးနေရာဖြစ်သော ကျောက်ကျီနှင်းတောင်(Jiaozi Snow Mountain)သည် ၄၃၄၄ မီတာမြင့်ပြီး၊ အနိမ့်ဆုံးနေရာမှာ ၆၉၅ မီတာဖြစ်သည်။ ဝူးမုန်းတောင်တန်း(乌蒙山)ဒေသရှိ ဟွားကိုးရွာ(花沟村)အနီးတဝိုက်သည် ၁၉၉၀ ပြည့်လွန်နှစ်များကစတင်ပြီး ထူးခြားလှပသည့်ဒေသရှုခင်းနှင့် ၎င်း၏ အနီရောင်မြေကြီးကြောင့် တရုတ်ဓာတ်ပုံဆရာများ အကြား အလွန်ကျော်ကြားသည်။ လူဦးရေ ၂၀၀၀ ပြည့်နှစ်တွင် တုန်းချွမ်းတွင် လူဦးရေ ၂၇၅,၅၆၄ ရှိသည်။ ၂၀၀၆တွင် လူဦးရေမှာ ၃၀၂,၀၀၀ ဖြစ်လာခဲ့သည်။ စီးပွားရေး တုန်းချွမ်းခရိုင်သည် ဓာတ်သတ္တုရင်းမြစ် ကြွယ်ဝသောဒေသဖြစ်ပြီး၊ တရုတ်ပြည်ရှိ အကြီးမားဆုံး ကြေးနီသတ္တုသိုက် ၆-ခုထဲမှ တစ်ခု ဖြစ်သည်။ ကြေးနီ တန်ပေါင်း ၃.၃၅-သန်းရှိကြောင်း တွေ့ရှိထားပြီး၊ ယူနန်ပြည်နယ်တစ်ခုလုံးရှိ ကြေးနီရင်းမြစ်အားလုံး၏ သုံးပုံတစ်ပုံ တည်ရှိနေသောခရိုင် ဖြစ်သည်။ တုန်းချွမ်းခရိုင်တွင် တွေ့ရသော အနီရောင် မြေလွှာပြင်တုန်းချွမ်းရှိ Chrysocolla နှင့် Malachiteဟုခေါ်သော ဓာတ်သတ္တုများ စာတိုက်လိပ်စာ တုန်းချွမ်းခရိုင်၏ စာတိုက်သုံး နယ်မြေကုဒ်မှာ ၀၈၇၁ ဖြစ်ပြီး၊ စာပို့သင်္ကေတကုဒ်(postal code)မှာ ၆၅၄၁၀၀ ဖြစ်သည်။(၂၀၀၇) မှတ်စုများ ကိုးကား ကဏ္ဍ:ယူနန်ပြည်နယ်